રંગો સાથેની ધારણા સંસ્કારો અને સંસ્કૃતિ પ્રમાણે અલગઅલગ હોય છે. જેમ કે, ભારતમાં કાળો રંગ ઉદાસી અને શોક વ્યક્ત કરવા માટે વપરાય છે. જ્યારે અમેરિકામાં લગ્નમાં કાળો રંગ ઉપયોગમાં લેવાય છે. નેશનલ ઇન્સ્ટિટ્યૂટ ઓફ ડિઝાઈન-એનઆઈડી, અમદાવાદમાં કમ્યુનિકેશન ડિઝાઈન ડિપાર્ટમેન્ટના સિનિયર ફેકલ્ટી ડૉ.રૂપેશ વ્યાસ કહે છે, “રંગોનું પર્સેપ્શન દરેક વ્યક્તિમાં અલગઅલગ હોય છે. દરેક વ્યક્તિ પોતાની સમજ અને જાણકારીના આધારે એ રંગ સાથેનું કનેક્શન મેળવે છે.